**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 1084**

**दिनांक 19 दिसम्‍बर, 2018**

**नेपाल को एलपीजी तथा एलएनजी की आपूर्ति**

**1084. श्री रंजिब बिस्वालः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या भारत और नेपाल, नेपाल को एलपीजी और एलएनजी आपूर्ति हेतु पाइपलाइन बिछाने की संभावनाओं की तलाश करने के लिए सहमत हो गए हैं;

(ख) यदि हां, तो तत्संबंधी ब्यौरा क्या है तथा अभी तक इस मामले में क्या प्रगति हुई है;

(ग) पड़ोसी राष्ट्रों को कितनी प्रमात्रा में एलपीजी और एलएनजी की आपूर्ति किये जाने का प्रस्ताव है;

(घ) परियोजना हेतु संभावित अनुमानित निवेश का ब्यौरा क्या है और कितनी निधि जुटायी जाएगी; और

(ङ) इस संबंध में दो देशों के बीच हस्ताक्षर किये गए समझौतों का अन्य ब्यौरा क्या है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क) और (ख): सितम्‍बर, 2018 में भारत के पेट्रोलियम और प्राकृतिक गैस मंत्री तथा नेपाल के उद्योग, वाणिज्‍य और आपूर्ति मंत्री की हुई बैठक के दौरान, दोनों पक्षों ने भारत से नेपाल तक एलपीजी और एलएनजी की आपूर्ति के लिए पाइपलाइनें बिछाए जाने की संभावनाओं पर चर्चा की गई। नेपाल सरकार के अनुरोध पर, मोतीहारी (भारत) से चिटवान (नेपाल) तथा गोरखपुर (भारत) से सुनवाल (नेपाल) तक आर-एलएनजी पाइपलाइन बिछाने के लिए एक संयुक्‍त प्रारंभिक रूट सर्वेक्षण का कार्य किया गया।

(ग) से (ड.) : दोनों देशों के बीच इस संबंध में एलपीजी और आर-एलएनजी तथा निवेश की मात्रा के संबंध में किसी करार (करारों) पर हस्‍ताक्षर नहीं किया गया।

\*\*\*\*